CELEX: 32015D0890
Language: sl
Date: 2015-06-08 00:00:00
Title: Sklep Sveta (EU) 2015/890 z dne 8. junija 2015 o stališču, ki se v imenu Evropske unije zavzame v Skupnem odboru EGP glede spremembe Priloge II (Tehnični predpisi, standardi, preskušanje in certificiranje) k Sporazumu EGP (Nova živila)

11.6.2015   
               
               
                  SL
               
               
                  Uradni list Evropske unije
               
               
                  L 146/5
               
            SKLEP SVETA (EU) 2015/890
      z dne 8. junija 2015
      o stališču, ki se v imenu Evropske unije zavzame v Skupnem odboru EGP glede spremembe Priloge II (Tehnični predpisi, standardi, preskušanje in certificiranje) k Sporazumu EGP (Nova živila)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:
      
                  (1)
               
               
                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.
               
            
                  (2)
               
               
                  Na podlagi člena 98 Sporazuma EGP se lahko Skupni odbor EGP med drugim odloči spremeniti Prilogo II k Sporazumu EGP.
               
            
                  (3)
               
               
                  Priloga II k Sporazumu EGP vsebuje posebne določbe in pravila glede tehničnih predpisov, standardov, preskušanja in certificiranja.
               
            
                  (4)
               
               
                  Uredbo (ES) št. 258/97 Evropskega parlamenta in Sveta (3) je treba vključiti v Sporazum EGP.
               
            
                  (5)
               
               
                  Uredbo Komisije (ES) št. 1852/2001 (4) je treba vključiti v Sporazum EGP.
               
            
                  (6)
               
               
                  Priporočilo Komisije 97/618/ES (5) je treba vključiti v Sporazum EGP.
               
            
                  (7)
               
               
                  S členom 38 Uredbe (ES) št. 1829/2003 Evropskega parlamenta in Sveta (6) se spremeni Uredba (ES) št. 258/97 in treba jo je vključiti v Sporazum EGP.
               
            
                  (8)
               
               
                  Prilogo II k Sporazumu EGP bi bilo zato treba ustrezno spremeniti.
               
            
                  (9)
               
               
                  Stališče Unije v Skupnem odboru EGP bi moralo zato temeljiti na priloženem osnutku sklepa –
               
            SPREJEL NASLEDNJI SKLEP:
      Člen 1
      Stališče, ki se v imenu Unije zavzame v Skupnem odboru EGP glede predlagane spremembe Priloge II (Tehnični predpisi, standardi, preskušanje in certificiranje) k Sporazumu EGP, temelji na osnutku sklepa Skupnega odbora EGP, priloženem temu sklepu.
      Člen 2
      Ta sklep začne veljati na dan sprejetja.
      
         V Luxembourgu, 8. junija 2015
         
            
               Za Svet
            
            
               Predsednica
            
            D. REIZNIECE-OZOLA
         
      
      
         (1)  UL L 305, 30.11.1994, str. 6.
      
         (2)  UL L 1, 3.1.1994, str. 3.
      
         (3)  Uredba (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (UL L 43, 14.2.1997, str. 1).
      
         (4)  Uredba Komisije (ES) št. 1852/2001 z dne 20. septembra 2001 o podrobnih pravilih o dostopnosti določenih podatkov javnosti in varstvu podatkov, predloženih na podlagi Uredbe Evropskega parlamenta in Sveta (ES) št. 258/97 (UL L 253, 21.9.2001, str. 17).
      
         (5)  Priporočilo Komisije 97/618/ES z dne 29. julija 1997 o znanstvenih vidikih in predstavitvi informacij, potrebnih za podporo vlogam za dovoljenja za dajanje na trg novih živil in novih živilskih sestavin ter o pripravi poročil o začetni presoji v skladu z Uredbo (ES) št. 258/97 Evropskega parlamenta in Sveta (UL L 253, 16.9.1997, str. 1).
      
         (6)  Uredba (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (UL L 268, 18.10.2003, str. 1).
      
         OSNUTEK
         SKLEP SKUPNEGA ODBORA EGP št. …/2015
         z dne …
         o spremembi Priloge II (Tehnični predpisi, standardi, preskušanje in certificiranje) k Sporazumu EGP
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) je treba vključiti v Sporazum EGP.
                  
               
                     (2)
                  
                  
                     Uredbo Komisije (ES) št. 1852/2001 z dne 20. septembra 2001 o podrobnih pravilih o dostopnosti določenih podatkov javnosti in varstvu podatkov, predloženih na podlagi Uredbe Evropskega parlamenta in Sveta (ES) št. 258/97 (2) je treba vključiti v Sporazum EGP.
                  
               
                     (3)
                  
                  
                     Priporočilo Komisije 97/618/ES z dne 29. julija 1997 o znanstvenih vidikih in predstavitvi informacij, potrebnih za podporo vlogam za dovoljenja za dajanje na trg novih živil in novih živilskih sestavin, ter o pripravi poročil o začetni presoji v skladu z Uredbo (ES) št. 258/97 Evropskega parlamenta in Sveta (3) je treba vključiti v Sporazum EGP.
                  
               
                     (4)
                  
                  
                     Člen 38 Uredbe (ES) št. 1829/2003 Evropskega parlamenta in Sveta z dne 22. septembra 2003 o gensko spremenjenih živilih in krmi (4) spreminja Uredbo (ES) št. 258/97 in ga je treba vključiti v Sporazum EGP.
                  
               
                     (5)
                  
                  
                     Ta sklep se navezuje na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
                  
               
                     (6)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         Člen 1
         Poglavje XII Priloge II k Sporazumu EGP se spremeni:
         
                     1.
                  
                  
                     za točko 97 (Uredba (EU) št. 1169/2011 Evropskega parlamenta in Sveta) se doda naslednje:
                     
                                 „98.
                              
                              
                                 
                                    31997 R 0258: Uredba (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (UL L 43, 14.2.1997, str. 1), kakor jo spreminjata:
                                 
                                             —
                                          
                                          
                                             
                                                32003 R 1829: Uredba (ES) št. 1829/2003 Evropskega parlamenta in Sveta z dne 22. septembra 2003 (UL L 268, 18.10.2003, str. 1),
                                          
                                       
                                             —
                                          
                                          
                                             
                                                32008 R 1332: Uredba (ES) št. 1332/2008 Evropskega parlamenta in Sveta z dne 16. decembra 2008 (UL L 354, 31.12.2008, str. 7).
                                          
                                       Za namene tega sporazuma se določbe Uredbe uporabljajo z naslednjo prilagoditvijo:
                                 Členu 7 se doda naslednje:
                                 ‚Kadar Komisija sprejme odločbe o odobritvi, države Efte hkrati in v 30 dneh od odločitve Skupnosti sprejmejo ustrezne odločitve. O tem se obvesti Skupni odbor EGP, ki periodično objavlja seznam takih odločb v Dopolnilu EGP k Uradnemu listu.
                                 Če se pogodbenice ne strinjajo glede izvajanja teh določb, se smiselno uporablja del VII Sporazuma.‘
                              
                           
                                 99.
                              
                              
                                 
                                    32001 R 1852: Uredba Komisije (ES) št. 1852/2001 z dne 20. septembra 2001 o podrobnih pravilih o dostopnosti določenih podatkov javnosti in varstvu podatkov, predloženih na podlagi Uredbe Evropskega parlamenta in Sveta (ES) št. 258/97 (UL L 253, 21.9.2001, str. 17).“;
                              
                           
               
                     2.
                  
                  
                     pod naslovom „AKTI, KI JIH DRŽAVE EFTE IN NADZORNI ORGAN EFTE USTREZNO UPOŠTEVAJO“ se za točko 16 (Priporočilo Komisije 2013/647/EU) vstavi naslednja točka:
                     
                                 „17.
                              
                              
                                 
                                    31997 H 0618: Priporočilo Komisije 97/618/ES z dne 29. julija 1997 o znanstvenih vidikih in predstavitvi informacij, potrebnih za podporo vlogam za dovoljenja za dajanje na trg novih živil in novih živilskih sestavin ter o pripravi poročil o začetni presoji v skladu z Uredbo (ES) št. 258/97 Evropskega parlamenta in Sveta (UL L 253, 16.9.1997, str. 1).“.
                              
                           
               Člen 2
         Besedila uredb (ES) št. 258/97, (ES) št. 1852/2001 in (ES) št. 1829/2003 ter Priporočila 97/618/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
         Člen 3
         Ta sklep začne veljati … pod pogojem, da so bila predložena vsa uradna obvestila v skladu s členom 103(1) Sporazuma EGP (*).
         Člen 4
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
            V Bruslju, …
            
               
                  Za Skupni odbor EGP
               
               
                  Predsednik
               
               …
            
            
               
                  Sekretarja
               
               
                  Skupnega odbora EGP
               
               …
            
         
         
            (1)  UL L 43, 14.2.1997, str. 1.
         
            (2)  UL L 253, 21.9.2001, str. 17.
         
            (3)  UL L 253, 16.9.1997, str. 1.
         
            (4)  UL L 268, 18.10.2003, str. 1.
         
            (*)  [Navedena ni nobena ustavna zahteva.] [Navedene so ustavne zahteve.]